Υπουργείο Τουρισμού (Ελλάδα)

Το Υπουργείο Τουρισμού είναι εθνικός φορέας και εκτελεστικό τμήμα της Ελληνικής Κυβέρνησης, που προέκυψε μετά από πρωτοβουλία του πρωθυπουργού Αλέξη Τσίπρα με την κατάργηση του Υπουργείου Οικονομίας, Ανάπτυξης και Τουρισμού. Είναι το 17ο στη σειρά τάξης των Υπουργείων, σύμφωνα με απόφαση του πρωθυπουργού.

Επίσης έχει υπό την αρμοδιότητά του τις Ανώτερες Σχολές Τουριστικής Εκπαίδευσης Ρόδου (ΑΣΤΕΡ) και Κρήτης (ΑΣΤΕΚ), δύο (2) Ανώτερες Σχολές, στη Ρόδο και στον Άγιο Νικόλαο Κρήτης.

 Αποστολή και αρμοδιότητες 
Σύμφωνα με τα στοιχεία του επίσημου ιστοτόπου του υπουργείου, το Υπουργείο Τουρισμού έχει ως κύρια αρμοδιότητα και αποστολή τη χάραξη της τουριστικής πολιτικής και τον επιτελικό σχεδιασμό τουριστικής ανάπτυξης της χώρας στα πλαίσια της καθορισμένης κυβερνητικής πολιτικής.

Το έργο αυτό υλοποιεί με την κατάρτιση βραχυπρόθεσμων και μακροπρόθεσμων προγραμμάτων ενίσχυσης της ανταγωνιστικότητας του τουριστικού προϊόντος, στήριξης των επενδύσεων, προώθησης της τουριστικής εκπαίδευσης και κατάρτισης αλλά και συντονισμένης επικοινωνιακής προβολής της εικόνας της Ελλάδας στο εξωτερικό.

Οι αρμοδιότητες που έχει είναι οι εξής:
 Εισήγηση προς τα αρμόδια κυβερνητικά όργανα τα αναγκαία μέτρα και ενέργειες για την αποτελεσματική λειτουργία του τουριστικού τομέα.
 Παρεμβάσεις για την εναρμόνιση των πολιτικών που επηρεάζουν τον τουρισμό.
 Άσκηση επιτελικού και συντονιστικού ρόλου σε θέματα τουρισμού και συνεργασία με τις αρχές της περιφερειακής και τοπικής αυτοδιοίκησης και άλλους φορείς με αρμοδιότητες στον τομέα του τουρισμού.
 Προγραμματισμός και χάραξη της τουριστικής πολιτικής, ο σχεδιασμός της τουριστικής ανάπτυξης στο πλαίσιο της γενικότερης κυβερνητικής πολιτικής και η διαμόρφωση και προώθηση των αναγκαίων θεσμικών και λοιπών ρυθμίσεων καθώς και ο σχεδιασμός των απαιτούμενων μέτρων εφαρμογής.
 Η από κοινού με το Υπουργείο Οικονομικών προώθηση και λήψη μέτρων για την προσέλκυση ιδιωτικών κεφαλαίων στον τομέα του τουρισμού.
 Η εκπροσώπηση της Ελλάδας στους διεθνείς οργανισμούς και στις διακρατικές σχέσεις που αφορούν τον τουρισμό, η σύναψη διεθνών συμβάσεων που αναφέρονται στον τουριστικό τομέα και διμερών συμφωνιών τουριστικής συνεργασίας.
 Οι κατευθύνσεις για τη μελέτη και κατάρτιση προγραμμάτων τουριστικής υποδομής και ανάπτυξης.
 Ο σχεδιασμός του προγράμματος τουριστικής προβολής της χώρας ή περιοχών αυτής στο εσωτερικό και το εξωτερικό.
 Η έρευνα και η μελέτη των επιπτώσεων του τουρισμού στην εθνική οικονομία, στην κοινωνική ζωή της χώρας καθώς και των όρων του ανταγωνισμού στη διεθνή τουριστική αγορά, με σκοπό τη δημιουργία τουριστικών δεικτών και δεικτών αειφόρου τουριστικής ανάπτυξης και της απαραίτητης τεκμηρίωσης και αξιολόγησης των αποτελεσμάτων των ερευνών αυτών.

 Ιστορία 
Στις 14 Μαρτίου 1989 με τον Ν. 1835/1989 συνεστήθη το Υπουργείο Τουρισμού. Στις 11 Οκτωβρίου 1991 με το Π.Δ. 417/1991, μετά από πρόταση του Πρωθυπουργού Κ. Μητσοτάκη, το Υπουργείο Τουρισμού καταργήθηκε και οι υπηρεσίες του μεταφέρθηκαν στο Υπουργείο Εθνικής Οικονομίας.

Στις 15 Νοεμβρίου 1993 με το Π.Δ. 459/1993, μετά από πρόταση του πρωθυπουργού Ανδρέα Παπανδρέου, το Υπουργείο Τουρισμού ανασυστάθηκε με απόσπαση των υπηρεσιών του από το Υπουργείο Εθνικής Οικονομίας. Την 1η Φεβρουαρίου 1996 με το Π.Δ. 27/1996, μετά από πρόταση του πρωθυπουργού Κώστα Σημίτη, το Υπουργείο Τουρισμού συγχωνεύθηκε με τα Υπουργεία Βιομηχανίας, Ενέργειας και Τεχνολογίας και Εμπορίου στο Υπουργείο Ανάπτυξης.

Στις 17 Μαρτίου 2004 με το Π.Δ. 122/2004, μετά από πρόταση του πρωθυπουργού Κώστα Καραμανλή, το Υπουργείο Τουρισμού ανασυστάθηκε με απόσπαση της Γενικής Γραμματείας Τουρισμού από το Υπουργείο Ανάπτυξης. Στις 11 Οκτωβρίου της ίδιας χρονιάς με τον Ν. 3270/2004 το Υπουργείο Τουρισμού μετονομάστηκε σε Υπουργείο Τουριστικής Ανάπτυξης. Στις 7 Οκτωβρίου 2009 με το Π.Δ. 186/2009, μετά από πρόταση του πρωθυπουργού Γιώργου Παπανδρέου, τα Υπουργεία Τουριστικής Ανάπτυξης και Πολιτισμού συγχωνεύθηκαν στο Υπουργείο Πολιτισμού και Τουρισμού.

Στις 21 Ιουνίου 2012 με το Π.Δ. 85/2012, μετά από πρόταση του πρωθυπουργού Αντώνη Σαμαρά, συστάθηκε το Υπουργείο Τουρισμού από τις υπηρεσίες που ανήκαν στο πρώην Υπουργείο Τουριστικής Ανάπτυξης κατά τη συγχώνευση του τελευταίου με το Υπουργείο Πολιτισμού στο Υπουργείο Πολιτισμού και Τουρισμού. Στις 26 Ιανουαρίου 2015 με το Π.Δ 25/2015, μετά από πρόταση του πρωθυπουργού Αλέξη Τσίπρα συγχωνεύθηκε το Υπουργείο Τουρισμού, με το Υπουργείο Ανάπτυξης και Ανταγωνιστικότητας, με το Υπουργείο Ναυτιλίας και Αιγαίου και το Υπουργείο Υποδομών, Μεταφορών και Δικτύων σε Υπουργείο Οικονομίας, Υποδομών, Ναυτιλίας και Τουρισμού, ενώ στις 4 Νοεμβρίου 2016 με το Π.Δ 123/2016, μετά την πρόταση του Πρωθυπουργού Αλέξη Τσίπρα συστάθηκε το Υπουργείο Τουρισμού από το σύνολο των Υπηρεσιών που ανήκαν στο Υπουργείο Οικονομίας, Ανάπτυξης και Τουρισμού.

 Διάστημα  Ονομασία  14/03/1989 – 11/10/1991   15/11/1993 - 01/02/1996  17/03/2004 - 11/10/2004  21/06/2012 – 26/01/2015  04/11/2016 Υπουργείο Τουρισμού 11/10/2004 – 07/10/2009  Υπουργείο Τουριστικής Ανάπτυξης 07/10/2009 – 21/06/2012  Υπουργείο Πολιτισμού και Τουρισμού26/01/2015 – 22/09/2015Υπουργείο Οικονομίας, Υποδομών, Ναυτιλίας και Τουρισμού 23/09/2015 – 04/11/2016  Υπουργείο Οικονομίας, Ανάπτυξης και Τουρισμού

 Διατελέσαντες υπουργοί 
 Υπουργείο Τουρισμού (1989–1991) 
 Ονοματεπώνυμο  Έναρξη Θητείας  Λήξη Θητείας  Κυβέρνηση  Σημειώσεις Νικόλαος Σκουλάς  17 Μαρτίου 1989  2 Ιουλίου 1989  Κυβέρνηση Ανδρέα Παπανδρέου 1985  Σύσταση του Υπουργείου Τουρισμού (14.3.1989) Τζαννής Τζαννετάκης  3 Ιουλίου 1989  12 Οκτωβρίου 1989  Κυβέρνηση Τζαννή Τζαννετάκη 1989  Γεώργιος Κοντογεώργης  12 Οκτωβρίου 1989  23 Νοεμβρίου 1989  Υπηρεσιακή κυβέρνηση Ιωάννη Γρίβα 1989  Τζαννής Τζαννετάκης  23 Νοεμβρίου 1989  13 Φεβρουαρίου 1990  Οικουμενική κυβέρνηση Ξενοφώντα Ζολώτα 1989  Γεώργιος Κοντογεώργης  13 Φεβρουαρίου 1990  11 Απριλίου 1990  Γιώργος Σουφλιάς  11 Απριλίου 1990  24 Μαΐου 1990  Κυβέρνηση Κωνσταντίνου Μητσοτάκη 1990  Ιωάννης Κεφαλογιάννης  24 Μαΐου 1990  4 Σεπτεμβρίου 1991  Κατάργηση του Υπουργείου Τουρισμού (11.10.1991)

 Υπουργείο Τουρισμού (1993–1996) 
 Ονοματεπώνυμο  Έναρξη Θητείας  Λήξη Θητείας  Κυβέρνηση  Σημειώσεις Διονύσιος Λιβανός  22 Νοεμβρίου 1993  23 Ιουνίου 1995  Κυβέρνηση Ανδρέα Παπανδρέου 1993  Ανασύσταση του Υπουργείου Τουρισμού (15.11.1993) Νίκος Σηφουνάκης  23 Ιουνίου 1995  22 Ιανουαρίου 1996  Βάσω Παπανδρέου  22 Ιανουαρίου 1996  1 Φεβρουαρίου 1996  Κυβέρνηση Κώστα Σημίτη Ιανουαρίου 1996 Κατάργηση του Υπουργείου Τουρισμού (1.2.1996)

 Υπουργείο Τουρισμού (2004) 
 Ονοματεπώνυμο Έναρξη Θητείας Λήξη Θητείας Κυβέρνηση Σημειώσεις Δημήτρης Αβραμόπουλος 18 Μαρτίου 2004 11 Οκτωβρίου 2004 Κυβέρνηση Κώστα Καραμανλή 2004 Ανασύσταση του Υπουργείου Τουρισμού (17.3.2004), Μετονομασία του Υπουργείου Τουρισμού σε Υπουργείο Τουριστικής Ανάπτυξης (11.10.2004)

 Υπουργείο Τουρισμού (2012–2015) 
ΟνοματεπώνυμοΈναρξη ΘητείαςΛήξη ΘητείαςΚυβέρνησηΣημειώσεις Όλγα Κεφαλογιάννη 21 Ιουνίου 2012 26 Ιανουαρίου 2015 Κυβέρνηση Αντώνη Σαμαρά 2012 Ανασύσταση του Υπουργείου Τουρισμού

 Υπουργείο Τουρισμού (2016–Σήμερα) 
ΟνοματεπώνυμοΈναρξη ΘητείαςΛήξη ΘητείαςΚυβέρνησηΣημειώσειςΈλενα Κουντουρά 5 Νοεμβρίου 2016 3 Μαΐου 2019Κυβέρνηση Αλέξη Τσίπρα Σεπτεμβρίου 2015 Ανασύσταση του Υπουργείου ΤουρισμούΘανάσης Θεοχαρόπουλος4 Μαΐου 20198 Ιουλίου 2019Χάρης Θεοχάρης8 Ιουλίου 201931 Αυγούστου 2021Κυβέρνηση Κυριάκου Μητσοτάκη 2019Βασίλης Κικίλιας31 Αυγούστου 202125 Μαΐου 2023Ιωάννα Δρέττα25 Μαΐου 202327 Ιουνίου 2023Υπηρεσιακή κυβέρνηση Ιωάννη Σαρμά 2023Όλγα Κεφαλογιάννη27 Ιουνίου 2023ΣήμεραΚυβέρνηση Κυριάκου Μητσοτάκη 2023

 Διάρθρωση του Υπουργείου 
 Γενικοί Γραμματείς του Υπουργείου Τουρισμού  Γενική Γραμματεία Τουριστικής Πολιτικής και Ανάπτυξης Βάσια Κουτσούκου

 Εποπτευόμενοι Φορείς 
 Ελληνικός Οργανισμός Τουρισμού
 Ξενοδοχειακό Επιμελητήριο Ελλάδος

 Παραπομπές 

 Εξωτερικοί σύνδεσμοι 


*
Κατηγορία:Νυν υπουργεία της Ελλάδας
Ελλάδα